Posjet učenika Osnovne škole „Manuš“ Židovskoj općini u Splitu

Dana 16.veljače 2017.g. učenici naše škole koji sudjeluju u projektu „We the kids of EU believe...“posjetili su u pratnji voditeljice projekta, učiteljice Dragice Reljić Židovsku općinu u našem gradu. Tamo nas je dočekala predstavnica židovske manjine u Spšlitu i bivša predsjednica Židovske općine, gđa Ana Lebl.

Židovi su kao nacionalna manjina na našim prostorima još od doba Rimskog Carstva. Zbog razlike u vjeri bili su okrivljeni za sve nepogode. Često su emigrirali u druge države,a sa sobom su nosili znanje i knjige,te male količine materijalnih dobara. Ovisno o različitim carevima razlikovao se odnos prema Židovima,bili su potrebni zbog raznolikog znanja starih jezika. I kršćani su progonili Židove. Židovi su bili prikazivani kao vragovi i niža bića zbog vjeroanja da su ubili Isusa Krista i da imaju preveliko bogatstvo. U vrijeme Drugog svjetskog rata antisemitizam bio je gori no prije i tada su se stvarale ideje da su problemi u društvu uzrokovali Židovi. Milijuni Židova su ubijani,kao da nisu ljudska bića,ali su preživjeli jer su imali dobro oružje protiv antisemitizma- EDUKACIJU.

U okviru ovog projekta iznosim vam pitanja koja su zanimala mlade Manušane.

*Učenici: Vjeruju li Židovi u raj i pakao?*

Gđa Lebl: „Vjerujemo da će duša dobre osobe poslije smrti imati vječan mir,ali duša zle osobe će zauvijek lutati.“

*Učenici: Koji je najvažniji židovski blagdan?*

Gđa Lebl: „Naši najvažniji blagdani su Šabat i Jom Kipur.“

*Učenici: Što je košer hrana?*

Gđa Lebl: „Postoji čista i nečista hrana tj.neke su vrste hrane zabranjene npr. mekušci i školjke.“

*Učenici: Kada se obrezuju dječaci i je li to uopće obavezno?*

Gđa Lebl: „Inače je obrezivanje obavezno,ali ovisi jesu li židovi po vjeri ili po nacionalnosti, dječaci se obrezuju 8 dana poslije rođenja. Neki ne žele obrezivati djecu zbog trauma iz Drugog svjetskog rata.“

*Učenici: Što je Bar Micva?*

Gđa Lebl: „Bar Micva je kad dječak postaje punopravan član zajednice sa 13 godina.Postoji Bat Micva kad djevojčice postanu punopravne članice sa 11 godina.“

*Učenici: Čemu služi služi menora?*

Gđa Lebl: „Menora je simbol židovstva, prije je bila uklesana u kamenu i to je najstariji židoski simbol.“

*Učenici: Koliko ljudi dolazi na molitve?*

Gđa Lebl: „Molitva nije određena datumima ali za blagdane dolazi 20 ili 30 ljudi što je zapravo velik odaziv jer je u Splitu otprilike 100 Židova po vjeri.“

*Učenici: Razumijete li i znate li pričati na hebrejskom?*

Gđa Lebl: „Hebrejski jezik rijetki znaju čitati i pisati, ni ja ne znam točno govoriti jer se prilagođavamo pa se molimo na hrvatskom, no znamo neke pjesme na hebrejskom pjevati.“

*Učenici: Jeste li dalje od Izraela uspjeli održati običaje?*

Gđa Lebl: „Od 19.st. mnogo je manje vjernika jer ulaze u miješane brakove, ali neki održavaju tradiciju kao i mi.“

*Učenici: Jesu li Splićani pomagali Židovima tijekom Holokausta?*

Gđa Lebl: „Jesu. To su bili Pravednici među narodima na koje su i narod i obitelji ponosni i mi smo im još uvijek zahvalni.Na različite su načine Splićani pomagali no najčešći način je bio krijmčarenje u Italiju gdje su bili sigurni ili davanje dokumenata za odlazak u BIH kao muslimani.“

*Učenici: Kako su skrivali identitete i kako možemo prepoznati židovsko prezime od hrvatskog?*

„Većina je mijenjala prezime i stoga je teško raspoznati Židova od Hrvata.“

*Učenici: Kako inače ljudi reagiraju kada vide vrata sinagoge vandalizirana ili nadgrobne ploče pomaknute?*

Gđa Lebl: „Kod reakcija treba pametno postupiti. Reakcije ne smiju biti preburne treba se slučaj slikati i prijaviti policiji koja će riješiti slučaj. Vandaliziran se dio treba popraviti. Najvažnije je ostati smiren i pribrano misliti.“

Zaključak:

Zaključili smo da je Židovima bilo jako teško i da su im mnoga prava bila uskraćena, mnogo talenta okončano je nasilnom smrću. Njihova tužna prošlost se ne smije zaboraviti i treba joj se pristupati s najvećim poštovanjem.

Napisala učenica Tina Krstulović, 8.c